Avalon

"'...จะความปรารถนา หรือชีวิต ไม่มีสิ่งใดคงอยู่เป็นนิรันดร์โดยแท้จริงหรอก  แน่นอนว่ารวมถึงคำภาวนาและคำสาปด้วย...'"

Avalon ;(Garden of Avalon, อวาลอน, สวนแห่งนิรันดร์) ปรากฏตัวครั้งแรกใน Lixariz Type-0 เขาคือเนเมซิสผู้อยู่ในความดูแลของเมอร์ลิน และกษัตริย์อาเธอร์แห่งบริเทน  สวนต้องห้ามอันเป็นนิรันดร์ที่ไม่มีผู้ใดสามารถย่างกรายเข้าถึงได้

Appearance
อวาลอนนั้นมีผมสั้นสีน้ำตาลอ่อน ตาสีเขียวมะกอก  ผิวขาว ใส่ต่างหูขนนกทั้งสองข้าง

ต่างหูขนนกและเถาวัลย์เป็นส่วนหนึ่งของการผูกมัด(?) เถาวัลย์นั้นสามารถใช้เป็นเครื่องมือและขยับได้  อีกทั้งอวาลอนยังสามารถสร้างแอปเปิ้ลที่มีผลต่อร่างกายสิ่งมีชีวิตในรูปแบบต่างๆได้อีกด้วย (อาทิ ทำให้หลับ กลายเป็นพิษ ทำให้มีสติ)

Personality
อวาลอนเป็นคนร่าเริง ใจดี และขี้เล่น เขาพูดจาสุภาพและอ่อนโยนอยู่เสมอแม้กับคนที่เพิ่งพบกันเป็นครั้งแรก  บรรยากาศรอบตัวของเขาชวนให้รู้สึกผ่อนคลายและสงบ  ทำให้หลายครั้งที่เขาเข้ากับคนอื่นได้ง่ายซึ่งแตกต่างจากพี่สาวของเขาอย่างมาก  แต่ก็มีบางมุมที่ดูเป็นเด็กขี้แกล้งอยู่ด้วย  นอกจากนี้เขายังมีศิลปะในการพูดที่เหนือชั้นซึ่งการจะใช้มันหรือไม่เขาจะเป็นคนตัดสินใจตามสถานการณ์เอง

ไม่รู้ว่าเพราะนิสัยของเจ้าตัวเองหรือเพราะอยู่กับเมอร์ลินมากเกินไปบางครั้งเขาก็มีด้านที่ดูเป็นผู้ใหญ่มากกว่าพี่สาวของตัวเองเสียอีก ทั้งความคิดและการวางตัว  หรือตลอดจนสายตาของเขา แต่ถึงจะเห็นแบบนั้นความจริงแล้วอวาลอนมีอารมณ์ที่อ่อนไหวและเขินอายง่าย  เวลาเจอสถานการณ์ลำบากใจมักจะยิ้มแก้เขินไว้ก่อน

ความสุภาพของอวาลอนจะเห็นได้จากคำพูดและท่าทางแสดงออก เขาให้เกียรติผู้หญิงและระมัดระวังคำพูดต่อทุกคนตลอดเวลา  เรื่องมารยาทและการใช้คำพูดคาดว่าคงมาจากการดูแลของอาเธอร์และเมอร์ลินที่อยู่กับเขามาตั้งแต่ต้น  แต่อวาลอนก็ยังคงมีความเป็นตัวเองสูง  ซึ่งนั่นทำให้เขาแตกต่างจากเนเมซิสตนอื่นๆอย่างเห็นได้ชัด

Personal Background
สวนต้องห้ามของกษัตริย์อาเธอร์แห่งบริเทน อวาลอนนั้นเป็นส่วนหนึ่งในตำนานเก่าแก่ของบริเทนมายาวนาน  แดนศักดิ์สิทธิ์ที่เต็มไปด้วยแอปเปิ้ลซึ่งเชื่อกันว่าครั้งหนึ่งเคยเป็นที่สร้างดาบเอกซ์คาลิเบอร์ให้กับกษัตริย์ผู้ยิ่งใหญ๋  และเป็นที่พักพิงรักษาอาการบาดเจ็บของอาเธอร์  เขาถูกดูแลโดย Merlin (เมอร์ลิน) พ่อมดคนสนิทของ Arthur (อาเธอร์)  ผู้เป็นเหมือนคู่หูและสหายแสนผูกพันตั้งแต่สมัยอดีต  พวกเขาทั้งสามถูกรู้จักกันในอีกชื่อว่า  'Three holy spirits'

อีกทั้งอวาลอนยังเป็นน้องชายแท้ๆของ Eden (เอเดน) ทว่าเขาไม่ได้ถูกสาปให้หลับไหลเช่นเดียวกับพี่สาว แต่อาศัยอยู่คนละมิติเวลากัน   อวาลอนนั้นต่างจากเอเดนผู้เป็นพี่สาวอยู่หลายด้าน  ในขณะที่เธอเย็นชาและมืดมน  อวาลอนนั้นใจดีและอ่อนโยน  เขามักใฝ่หาความสงบและไม่ต้องการท้าทายอำนาจของพระเจ้า  เขาพอใจในสิ่งที่เป็นอยู่ในขณะนั้นและไม่ยึดติดหรือคิดเคียดแค้นอะไร  อวาลอนมีทัศนคติที่ดีและปล่อยวางเกี่ยวกับเรื่องที่พระเจ้าได้ทอดทิ้งมนุษย์ไป  เขาเชื่อว่าความมีเหตุผลในจิตใจของแต่ละคนนั้นแตกต่างกัน  และก็คงไม่เว้นแม้แต่พระเจ้าผู้สร้าง  ดังนั้นอวาลอนจึงไม่เข้าร่วมในแผนการของเอเดนและได้แยกตัวออกมาอยู่กับอาเธอร์และเมอร์ลินแทน  แต่ถึงอย่างนั้นเขาก็พร้อมจะเป็นหลักและที่พึ่งพิงให้กับเธอ  มีบางครั้งที่เขากลับไปเยี่ยมเยือนพี่สาวของเขาด้วยความเป็นห่วง

เขามักแวะเวียนไปยังโลกต่างๆเพื่อเรียนรู้ความเปลี่ยนแปลงและตอบสนองความใฝ่รู้ของตนเองอย่างไม่สิ้นสุด หลายครั้งที่เขาปรากฏตัวราวกับมนุษย์และใช้ชีวิตอยู่ที่โลกใดโลกหนึ่งนานๆ  โดยอยู่ภายใต้การคุ้มครองของเมอร์ลินผู้เป็นเหมือนผู้ปกครองของเขาแม้ว่าความสัมพันธ์ระหว่างอวาลอนกับเมอร์ลินนั้นค่อนข้างคลุมเคลือก็ตาม   อวาลอนมีหน้าที่คอยช่วยเหลือกษัตริย์อาเธอร์เช่นเดียวกับเมอร์ลิน  เขาคอยเยียวยาอาการบาดเจ็บและฟื้นฟูพลังให้กับอาเธอร์มาตั้งแต่อดีต  ในขณะที่หน้าที่สนับสนุนและช่วยเหลือหลักเป็นของเมอร์ลิน

Important role
N/A

Skills

 * Anlephia - เวทมนตร์อ่านความคิด
 * Lalinor - เวทมนตร์ลบล้างความทรงจำ
 * Sahalseno - เวทมนตร์ลวงตา